છેલ્લા 3 વર્ષમાં રેલવેમાં વાર્ષિક રોકાણ ત્રણ ગણું થયું છે. સુરેષ પ્રભુ બાદ નવા રેલ મંત્રી બનેલ પિયુષ ગોયલ રેલવેમાં સુરક્ષાનાના ધોરણે સુધારા કરવા કટિબદ્ધ છે. તેમનું કહેવું છે કે, જે વિઝન અને ગતિ સુરેશ પ્રભુએ આપી, એને અમારી ટીમ આગળ વધારશે. હું દાવા સાથે કહી શકું છું કે, રેલવેના તમામ કર્માચારીઓ અને ટીમમાં એટલી ક્ષમતા છે કે તેઓ હનુમાનની જેમ પહાડને પણ હલાવી શકે છે. દરેક કાર્યની પ્રાથમિકતા નક્કી કરવાની છે અને સુરક્ષાને સૌથી પહેલી પ્રાથમિકતા આપવાની છે. જાળવણી માટે અમે બ્લૉક આપવાને પ્રાથમિકતા આપવાનો નિર્ણય લીધો છે આ આ માટે ટાઇમટેબલનો રિવ્યુ કરવામાં આવ્યું છે. 5000થી વધુ માનવ રહિત રેલવે ફાટકોને એક વર્ષની અંદર બંધ કરવામાં આવશે અથવા તો એની પર ગેટ લગાવવામાં આવશે.